English: I'd like to thank the Assembly Member and anybody else, actually, who is working on moving forward with this dignity and respect. I know it's mentioned as a debate - I don't think there's any debate, any argument, about this whatsoever. In speaking to you today, I do so on behalf of the Welsh Conservative group, of which I am the chair. We fully support this motion - in fact, we welcome it. I'm sure that this will not, as I say, constitute much of a debate, although I will - . He's gone, he's left the Chamber, but I was going to raise an issue with my colleague Mr McEvoy. I would expect all Members here present to support the policy, the aims and the objectives that it presents. I'm extremely pleased to see that it's going to link in very closely with the standards commissioner. I think, at all times, wherever we are, as Assembly Members, we should be mindful of our own code of conduct and the Nolan principles, because I think integrity in life, in any professional role, especially in a public role, is key. Ensuring that inappropriate behaviour has no place at the National Assembly for Wales, and ensuring freedom from harassment of any kind for all those associated with the Assembly, must be a fundamental principle from which we continue to build. But I think this also applies to us when we are working or - . As my own chief whip here has mentioned on occasions, we are Assembly Members 24/7, 365, and we must never ever forget that. We must be proud and honoured to represent our constituents. If bad behaviour is allowed, then I would want to question the institution itself. We have to set about creating the right culture. We have to have a culture that, if inappropriate behaviour has taken place, or even if there's the perception of inappropriate behaviour, we have the right mechanisms in place here, and the support, so that nobody feels that they cannot come forward. The Welsh Conservatives welcome the aims of the dignity and respect policy, breaking down barriers for those who would wish to raise a concern. It is vital that anyone who feels that they have faced inappropriate behaviour or harassment feels empowered. Empowerment is key. Confidence in the system is also important in encouraging people to speak out when something is not right, whether perceived or in real terms. This policy provides clear and confidential procedure and outlines systems that I believe people should be confident in. I will say this, though: I have been extremely disappointed, and I will be writing to the BBC, and I have been approached by members of my own staff - . I believe a survey has gone out by the BBC to all staff of Assembly Members, and the questions on there are routine, and some of them, actually, I find are obtrusive. I've found that, really, it's caused offence and upset to some members of staff, and I feel that the BBC themselves need to look inwards at their own organisation, because if we're going to have a culture of trust and honesty and appropriate behaviour, I'm very, very disappointed at the nature and tone of the actual survey that has gone out, and I will be writing to the BBC. There are no support mechanisms in place with regard to that particular survey, and some of the questions, I think, go beyond the pale. So, I just wanted to put that on record, because I will be writing on behalf of the group. Thank you.
Welsh: Hoffwn ddiolch i'r Aelod Cynulliad ac unrhyw un arall, mewn gwirionedd, sy'n gweithio ar symud ymlaen gydag urddas a pharch. Gwn fod sôn am y peth fel dadl - nid wyf yn meddwl bod unrhyw drafod, unrhyw ddadl, o fath yn y byd am hyn. Wrth siarad â chi heddiw, gwnaf hynny ar ran grŵp y Ceidwadwyr Cymreig rwy'n gadeirydd arno. Rydym yn llwyr gefnogi'r cynnig hwn - yn wir, rydym yn ei groesawu. Rwy'n siŵr na fydd, fel y dywedaf, yn fawr o ddadl, er y gwnaf - . Mae wedi mynd, mae wedi gadael y Siambr, ond roeddwn yn mynd i godi mater gyda fy nghyd-Aelod, Mr McEvoy. Buaswn yn disgwyl i'r holl Aelodau sydd yma'n bresennol gefnogi polisi, nodau ac amcanion y cynnig. Rwy'n falch iawn o weld y bydd yn cysylltu'n agos iawn â gwaith y comisiynydd safonau. Bob amser, lle bynnag yr ydym, fel Aelodau Cynulliad, credaf y dylem fod yn ymwybodol o'n cod ymddygiad ein hunain ac egwyddorion Nolan, oherwydd rwy'n credu bod uniondeb mewn bywyd, mewn unrhyw rôl broffesiynol, yn enwedig rôl gyhoeddus, yn allweddol. Rhaid i sicrhau nad oes unrhyw le i ymddygiad amhriodol yng Nghynulliad Cenedlaethol Cymru, a sicrhau rhyddid rhag aflonyddu o unrhyw fath i'r rhai sy'n gysylltiedig â'r Cynulliad, fod yn egwyddor sylfaenol y parhawn i adeiladu arni. Ond credaf hefyd fod hyn yn berthnasol i ni pan fyddwn yn gweithio neu'n - . Fel y mae fy mhrif chwip yma wedi sôn o bryd i'w gilydd, rydym yn Aelodau'r Cynulliad 24 awr o bob diwrnod o'r wythnos a'r flwyddyn, ac ni ddylwn byth anghofio hynny. Rhaid iddi fod yn fraint ac yn anrhydedd i ni gynrychioli ein hetholwyr. Os caniateir ymddygiad gwael, yna buaswn eisiau cwestiynu'r sefydliad ei hun. Rhaid inni fynd ati i greu'r diwylliant cywir. Os oes ymddygiad amhriodol yn digwydd, neu hyd yn oed os ceir canfyddiad o ymddygiad amhriodol, rhaid i ni gael diwylliant lle mae gennym y dulliau cywir ar waith yma, a'r gefnogaeth, fel nad oes neb yn teimlo na allant leisio cwyn. Mae'r Ceidwadwyr Cymreig yn croesawu nodau'r polisi urddas a pharch, gan chwalu'r rhwystrau i'r rhai a fyddai'n dymuno mynegi pryder. Mae'n hanfodol fod unrhyw un sy'n teimlo eu bod wedi wynebu aflonyddu neu ymddygiad amhriodol yn teimlo wedi'u grymuso. Mae grymuso'n allweddol. Mae hyder yn y system hefyd yn bwysig er mwyn annog pobl i fynegi eu pryder pan nad yw rhywbeth yn iawn, boed yn ganfyddedig neu'n wirioneddol. Mae'r polisi hwn yn darparu gweithdrefn glir a chyfrinachol ac yn amlinellu systemau y credaf y dylai pobl allu ymddiried ynddynt. Fe ddywedaf hyn, er hynny: rwyf wedi bod yn siomedig tu hwnt, a byddaf yn ysgrifennu at y BBC, a gofynnwyd i mi gan aelodau o fy staff fy hun - . Credaf fod arolwg wedi ei anfon gan y BBC at bob aelod o staff Aelodau'r Cynulliad, ac mae'r cwestiynau yno'n rhai cyffredin, ac mae rhai ohonynt, mewn gwirionedd, yn ymwthgar yn fy marn i. Rwy'n teimlo mewn gwirionedd ei fod wedi peri tramgwydd a gofid i rai aelodau o staff, ac rwy'n teimlo bod angen i'r BBC eu hunain edrych i mewn ar eu sefydliad eu hunain, oherwydd os ydym yn mynd i gael diwylliant o ymddiriedaeth a gonestrwydd ac ymddygiad priodol, rwy'n siomedig iawn ynghylch natur a chywair yr arolwg a aeth allan, a byddaf yn ysgrifennu at y BBC. Nid oes systemau cymorth ar waith mewn perthynas â'r arolwg penodol hwnnw, ac mae rhai o'r cwestiynau yn mynd yn rhy bell yn fy marn i. Felly, roeddwn am gofnodi hynny oherwydd byddaf yn ysgrifennu ar ran y grŵp. Diolch.